Só lyk Wes-Kaapse damme nouFoto: Pixabay.com Die gemiddelde watervlak vir damme oor die Wes-Kaapse provinsie het tot 31% gedaal. Die damme het van 33,2% verlede week tot 31,2% vandeesweek gedaal. Damvlakke was verlede jaar in dieselfde week gemiddeld 40% vol. Anton Bredell, minister van plaaslike regering, omgewingsake en ontwikkelingsbeplanning in die provinsie, het gesê munisipaliteite en provinsiale owerhede werk hard daaraan om die uitdaging so ver as moontlik te verlig. “Die grootste korttermyngeleenthede in reaksie op die onmiddellike waterkrisis is om die verbruik te verminder, private herwinning en hergebruik aan te moedig en waterbesparing te bevorder,” het hy gesê. “Hierdie tipe planne is egter nie silwer koeëls gegewe die uitdagings wat ons beleef nie, maar dit is ongetwyfeld só dat die werk wat gedoen word daadwerklik die waterkrisis aanspreek.” Die jongste data volgens die nasionale departement van water en sanitasie: